
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE
privind aprobarea operaţiunii de dezlipire a imobilului Spitalul Clinic Municipal de Urgenţă, Timişoara, înscris în C.F. Nr. 443311 Timisoara, str. Gheorghe Dima nr. 5, Timişoara

1. Descrierea situaţiei actuale 
	Spitalul Clinic Municipal de Urgenţă Timişoara este amplasat pe terenul situat în str. Gheorghe Dima nr. 5, identificat prin nr. cad. 443311, înscris în C.F. nr. 443311 Timişoara, în suprafaţă de 92635 mp, cu C1 - Spital Municipal-Clinicile Noi, in regim de inaltime S+P+2E+M partial si C2 - Laborator si traumatologie S+P, statie dispecerat si garaje P, cabina poarta P, terenul este proprietatea Municipiului Timişoara, domeniul public.
	Identificarea limitei de proprietate a fost realizată de către  firma S.C. WEST CAD S.R.L. pe baza situaţiei din teren prin măsurători topografice pentru stabilirea suprafeţelor de teren şi a actelor pe care le deţine proprietarul imobilului.
	
2. Schimbări preconizate şi rezultate aşteptate
	Scopul prezentei documentaţii este efectuarea dezmembrării terenului în 3 loturi, aşa cum a fost aprobată prin C.U. nr. 4158/26.09.2017 eliberat de Primăria Municipiului Timişoara., având în vedere proiectul: " Extindere Spital Clinic Municipal de Urgență Timişoara cu un corp de construcție pentru un nou Laborator de Radioterapie şi acces principal pentru vizitatori si ambulatoriu, str. Gheorghe Dima, nr.5 ", care va asigura amplasamentul noului accelerator liniar de particule in cadrul Proiectului privind reforma sectorului sanitar - Îmbunătățirea calitătii si eficienței sistemului sanitar, componenta 1, finanțat printr-un împrumut de la Banca Mondială, fiind necesara dezmembrarea parcelei cu numar cadastral 443311 în 3 loturi: LOT 1 - teren intravilan in suprafata de 77841 mp, LOT 2 - teren intravilan in suprafata de 13992 mp, cu C1 - Spital Municipal-Clinicile Noi, in regim de inaltime S+P+2E+M partial si C2 - Laborator si traumatologie S+P, statie dispecerat si garaje P, cabina poarta P si LOT 3 - teren pentru drum in suprafata de 802 mp, proprietatea Municipiului Timişoara-domeniu public. Documentaţia topo-cadastrală de dezmembrare a fost întocmită de către firma S.C. WEST CAD S.R.L., avizată la OCPI conform Referatul de admitere, cu nr. 201517/10.10.2017.
	Printre obiectivele preconizate şi atinse prin realizarea investiţiei Spitalulului Clinic Municipal de Urgenţă Timişoara se numără: imbunatatirea conditiilor pe care trebuie sa le indeplineasca un spital in vderea obtinerii autorizatiei sanitare de functionare conform Ordin.nr.94 di 26 iulie 2006, in care se prevede o zona verde cu o suprafata de 20mp/pat, creşterea numărului de persoane vindecate, creşterea numărului de persoane care au acces la tehnologii moderne de tratare a afecţiunilor oncologice, creşterea capacităţii de diagnosticare timpurie a afecţiunilor oncologice.

3. Alte informaţii
	Se va lua în considerare documentaţia întocmită de S.C. WEST CAD S.R.L., avizată la OCPI conform Referatul de admitere, cu nr. 201517/10.10.2017.

4. Concluzii
	Având în vedere cele prezentate mai sus, considerăm necesară şi oportună aprobarea operaţiunii de dezlipire a terenului pe care este situat Spitalul Clinic Municipal de Urgenţă Timişoara.

